OzLabs/hebrew-wiki-articles huggingface dataset:
איליין פוקס

איליין פוקס (באנגלית: Elaine Fuchs; נולדה ב-5 במאי 1950) היא ביולוגית אמריקאית שמתמקדת בביולוגיה של התא ופרופסור להתפתחות התא ביונקים באוניברסיטת רוקפלר בניו יורק.

מחקריה עוסקים בתאי גזע של העור ותפקידם ביצירת שיער ועור. פוקס זכתה בפרסים רבים ובהם המדליה הלאומית למדעים בשנת 2008.

== ביוגרפיה ==
איליין פוקס נולדה בארצות הברית וגדלה בפרוורי שיקגו. אביה, אחותה ודודתה היו מדענים ועודדו אותה לעבוד בתחום.

בשנת 1972 סיימה תואר ראשון בהצטיינות במדעי הכימיה באוניברסיטת אילינוי. לאחר קבלת התואר עברה פוקס מאילינוי לאוניברסיטת פרינסטון ושם עבדה על הדוקטורט שלה בביוכימיה כאשר חקרה שינויים בדופן התא של חיידקי מגטריום (Bacillus megaterium) במהלך תהליך הנביגה. בשנת 1977 הצטרפה להאוורד גרין במכון הטכנולוגי של מסצ'וסטס למטרת לימודי הפוסט דוקטורט שלה, שם התמקדה בהבנת המכניקה הבסיסית של האיזון בין הגדילה והחלוקה של תאי אפידרמיס (נושא שלדבריה, ממשיך לרתק אותה גם היום).

בשנת 1980 עברה לאוניברסיטת שיקגו, שם עלתה בסולם הדרגות עד שהפכה לפרופסורית בכירה לגנטיקה מולקולרית. בשנת 2002 עברה לאוניברסיטת רוקפלר, כפרופסורית לביולוגיה והתפתחות התא ביונקים.

== קריירה מחקרית ==
מחקרה הראשון של פוקס עסק בהבנת ביולוגית תאי העור והסיבה ל"צמיחתם" מחדש כל פעם לאחר שאנו פוגעים בהם. לשם כך חקרה פוקס את החלבון קרטין וגילתה שהקרטין מקבל צורת סיבים ונצמד לתאי העור כמו רשת ברזל וכך מגן על התאים ומעניק להם חוזק מכני.

פוקס גילתה גם שתאי העור המתחדשים הם תאי גזע.

כיום מעבדתה של פוקס חוקרת את תאי הגזע על מנת למצוא דרך לייצור תרופות המתבססות על מנגנון ההתחדשות של תאי הגזע ובכך להביא לריפוי מחלות עור קשות.

בנוסף מעבדתה של פוקס חוקרת את התהליך של יצירת רקמות עור על מנת להבין איך תהליך זה נפגם כאשר נוצרות מחלות עור גנטיות שונות.

== פרסים ותארים ==
* נבחרה לחברה באקדמיה האמריקאית לאומנויות ולמדעים (1994)
* נבחרה לחברה בחבר האמריקאי למיקרוביולוגיה (1997)
* הפרס הלאומי למדעים (2009)
* פרס לוריאל-אונסק"ו לנשים במדע (2010)
* כיום היא חברה במועצת הקרן "דמון מוניון" לחקר הסרטן.

==קישורים חיצוניים==

== הערות שוליים ==

קטגוריה:סגל אוניברסיטת שיקגו
קטגוריה:סגל אוניברסיטת רוקפלר
קטגוריה:ביולוגיות אמריקאיות
קטגוריה:ביולוגים אמריקאים
קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:בעלות תואר דוקטור מאוניברסיטת פרינסטון
קטגוריה:בעלי תואר דוקטור מאוניברסיטת פרינסטון
קטגוריה:זוכות פרס לוריאל-אונסק"ו לנשים במדע
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
קטגוריה:זוכי פרס דיקסון ברפואה
קטגוריה:זוכי פרס המרכז הרפואי אלבני
קטגוריה:זוכי פרס קרן גיירדנר הבינלאומי
מארי אלן רודין

מארי אלן רודין (באנגלית: Mary Ellen Rudin; 7 בדצמבר 1924 - 18 במרץ 2013) הייתה מתמטיקאית אמריקאית אשר חקרה שאלות טופולוגית בעלות זיקה ליסודות תורת הקבוצות. היא ידועה עקב היותה הראשונה לבנות מרחב דאוקר וכן עקב הוכחתה את השערת מוריטה. בין יתר תפקידיה, מארי כיהנה כנשיאת האגודה האמריקאית למתמטיקה.

== קורות חיים ==
=== ילדות ונעורים ===
מארי אלן אסטיל נולדה בהילסבורו, טקסס, לאב מהנדס אזרחי בשם ג'ו אסטיל ולאם מורה לאנגלית בבית ספר תיכון אירנה שוק. בגיל צעיר עברה משפחתה לליקי, עיר קטנה בה השלימה את לימודיה, ובגיל עשר נולד לה אח. שתי סבותיה היו בעלות חינוך אקדמאי, בקולג' שארפ שבווינצ'סטר. מארי סיפרה בהמשך חייה שהחינוך היה חלק מאוד מרכזי מההווי המשפחתי שלה.

=== קריירה ולימודים אקדמאיים ===
מארי למדה מתמטיקה באוניברסיטת טקסס בהוראתו של רוברט לי מור, שעל הבעיות המתמטיות שהוא פרסם המשיכה לעבוד מאוחר יותר ובשנת 1949 השלימה דוקטורט בנושא הוכחת אקסיומות מור באמצעות הוכחות נגד ועברה לאוניברסיטת דיוק שבדורהאם. בדורהאם היא פגשה את וולטר רודין, אף הוא מתמטיקאי ונישאה לו בשנת 1953. לאחר נישואיהם עברו לרוצ'סטר בניו יורק. בשנת 1959, וולטר רודין קיבל הצעת עבודה כפרופסור באוניברסיטת ויסקונסין, ומארי קיבלה עבודה כמרצה בחוג לטופולוגיה, עד שבשנת 1971 קודמה למשרת פרופסורית מהמניין. למארי אלן היו למעלה מעשרים דוקטורנטים במהלך הקריירה שלה.

=== חיי משפחה ===
בשנים 1954-1955 נולדו למארי שתי בנות ושמן קתרין ואלנור. ובמהלך שנות עבודתה בוויסקונסין נולדו לה שני ילדים ששמם רוברט ג'פרסון וצ'ארלס מישל בשנים 1961 ו-1964.

=== פרסים ותארים על עבודתה ===
במהלך שנות חייה, מארי קיבלה יותר מארבעה תוארי דוקטור של כבוד, נבחרה להיות סגנית הנשיא של החברה האמריקאית למתמטיקה בשנת 1980-1981, נשיאת האיחוד האמריקאי למתמטיקה, חברה באקדמיה האמריקאית למדע ולאמנויות, והוזמנה לאקדמיה ההונגרית למדע.

=== חיים מאוחרים ===
לאחר פרישתה, במקביל לניהול חיי משפחה, מארי המשיכה לעסוק במתמטיקה, כעת מתוך עניין בלבד, עד לפטירתה בשנת 2013

== פעילות מחקרית ==
הקריירה המתמטית של מארי נסובה בעיקר סביב שאלות טופולוגית להן זיקה הדוקה ליסודות תורת הקבוצות. בין הישגיה הראויים לציון בתחום ניתן למנות את הוכחת השערת מוריטה והשערת נקיאל, וכן את הבנייה הראשונה של מרחב דאוקר, אשר הפריכה את השערתו בת עשרים השנים של דאוקר לפיה מרחב כזה אינו יכול להתקיים. בנוסף היא עסקה במשפט אוריסון, וכן בבעיות של קדם דחיסות. מארי אלן רודין נודעה במיוחד עקב דוגמאות הנגד שמצאה להשערות ידועות בתחום.

=== קרן מארי אלן רודין לחוקרים צעירים בתחום הטופולוגיה ===
הקרן, הקרויה על שמה של מארי אלן, מעניקה פרס שנתי לחוקרים מבטיחים בתחומים טופולוגיים מרכזיים, מאז מותה בשנת 2013.

==קישורים חיצוניים==

* 

== הערות שוליים ==

קטגוריה:סגל אוניברסיטת ויסקונסין–מדיסון
קטגוריה:מתמטיקאיות אמריקאיות
קטגוריה:חוקרות טופולוגיה
קטגוריה:בעלות תואר דוקטור מאוניברסיטת טקסס באוסטין
קטגוריה:בעלי תואר דוקטור מאוניברסיטת טקסס באוסטין
קטגוריה:אמריקאיות שנולדו ב-1924
קטגוריה:אמריקאים שנולדו ב-1924
קטגוריה:אמריקאיות שנפטרו ב-2013
קטגוריה:אמריקאים שנפטרו ב-2013
שירלי טילמן

שירלי מארי טילמן (באנגלית: Shirley Marie Tilghman; נולדה-17 בספטמבר 1946) היא חוקרת מתחום הביולוגיה המולקולרית ואחראית על כמה מפריצות הדרך החשובות בתחום זה. טילמן היא האישה הראשונה שנבחרה לנשיאות אוניברסיטת פרינסטון והיא חברת דירקטוריון בגוגל. לאורך כל הקריירה שלה הייתה טילמן אישיות לדוגמה לנשים רבות בתחום המדע, לא רק דרך פרסום ותקשורת, היא דאגה גם לעזור לנשים באופן אישי ולפנות להן זמן.

== חייה האישיים ==
טילמן נולדה בטורונטו שבקנדה. סיימה את לימודיה בבית ספר תיכון קווין שבוויניפג, ועברה לאונטריו ללימודי תואר ראשון בכימיה ב-1968. טילמן הייתה מורה מחליפה בבית ספר בסיירה לאון שבמערב אפריקה דרך " canadian University Services Overseas (CUSO) Program" היא נישאה לג'וסף טילמן ב-1970 והם התגרשו ב־1983. שירלי זכתה במשמורת על ילדיהם המשותפים. טילמן קיבלה את הדוקטורט שלה בביו כימיה באוניברסיטת טמפל שבפילדלפיה, תחת הנחייתו של ריצ'רד הנסון. שם עבודת הדוקטורט שלה היה "הוויסות ההורמונלי של PEPCK". ב-2001 ירשה טילמן את מקומו של ארנולד שפירו ונהייתה לנשיאה ה-19 של אוניברסיטת פרינסטון, ולאישה הראשונה בתפקיד זה.

== מחקרים ==
עבודתה של טילמן מתמקדת בביולוגיה מולקולרית ככלל, ובוויסות הגנים במהלך ההתפתחות, בפרט. בזמן עבודתה על הדוקטורט, שכפלו טילמן וחבריה לקבוצה המחקר לראשונה גן של יונק. בהמשך הוכיחה טילמן כי גן הגלובין הוא גן מאוחה, משמע חלבון הגלובין הוא חלבון מאוחה אשר נוצר משילוב שני גנים, הוכחה שאיששה חלק מהתאוריות הרבולוציוניות על התנהגות הגן. היא המשיכה לגלות פריצות דרך בתחום המדע כחוקרת עצמאית במכון לחקר הסרטן בפילדפיה, וכעוזרת לפרופסור לגנטיקה האנושית באוניברסיטת פנסילבניה. ב־1988 הצטרפה טילמן למכון הווארד יוס לרפואה כחוקרת. טילמן הייתה חלוצה בתחום השימוש בעכברים על מנת להבין את התנהגות הגנים על ידי חקירת ההשפעה של החדרת גנים בתאים עובריים. בשנת 1998 היא לקחה על עצמה תחומי אחריות נוספים כמייסדת של המכון הרב- תחומי לחקירת גנים מאוחים, באותו זמן שבו היא חקרה איך גנים של נשים וגברים נארזים והשלכת ההבדלים על וויסות צמיחת העובר.

== קריירה כנשיאת אוניברסיטת פרינסטון ==
טילמן הפכה לנשיאה ה-19 באוניברסיטת פרינסטון בשנת 2001. היא הייתה האישה הראשונה שנבחרה לנשיאת אוניברסיטת פרינסטון. תחת הניהול שלה, האוניברסיטה בנתה בית מגורים שישי, מכללה על שם מג ויטמן, כדי להכיל הרחבה של 11 אחוזים סטודנטים ומשתלמים (גידול של כ-500 תלמידים).

== פרסים ==
במהלך הקריירה שלה זכתה טילמן בפרסים הבאים;
* החברה האמריקאית לביולוגיה תאית (ASCB)- פרס לנשים בחקירת ביולוגיה תאית (2000)
* לוריאל יוניסקו  פרס לנשים בתחום המדע (2002)
* פרס הישג חיים מהחברה לביולוגיה התפתחותית (2003)
* מדליית מוריאל סלואן קטרינג על תרומות יוצאות דופן לתחום הביו-רפואי (2004)
* מדליית החברה האמריקאים לגנטיקה (2007)
* פרס החלום האמריקאי להגירה מוצלחת לארצות הברית (2007)
* פרס בינלאומי ע"ש הנרי ג. פרייזן על מחקר רפואי (2010)
* קצינה במסדר של קנדה (2014)
* פרס בנג'מין פרנקלין ליצירתיות בתחום המדע (2014)
* אשת השנה בתחום המדע ע"פ כתב העת Science (2014)
*פרס מאוניברסיטת קליפורניה בסן פרנסיסקו (2017)<ref></ref>

==קישורים חיצוניים==

== הערות שוליים ==

קטגוריה:סגל אוניברסיטת פרינסטון
קטגוריה:ביולוגיות מולקולריות אמריקאיות
קטגוריה:ביולוגיות קנדיות
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:דירקטוריות אמריקאיות
קטגוריה:זוכות פרס לוריאל-אונסק"ו לנשים במדע
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
קרן ווגטמן

קרן ווגטמן (באנגלית: Karen Lee vogtmann; נולדה ב-13 ביולי 1949) היא מתמטיקאית אמריקאית. ווגטמן עוסקת בעיקר בתורת החבורות הגאומטרית ובתורת הקשרים. ב-1986 הציגה עם Mark Culler מודל גאומטרי לחבורת האוטומורפיזמים החיצונית של החבורה החופשית, הקרוי "החלל החיצון".

ווגטמן זכתה במספר פרסים במהלך השנים. ב-2007 העבירה את הרצאת נתר השנתית.

== קורות חיים ==
קרן ווגטמן נולדה בפיטסבורג קליפורניה. שאיפתה ללמוד מתמטיקה החלה בזמן שהשתתפה כנערה במחנה קיץ, שהפעילה קרן NSF באוניברסיטת קליפורניה בברקלי. קרן ווגטמן סיימה את לימודי התואר הראשון, וכן את הדוקטורט בנושא תורת הקשרים באוניברסיטת קליפורניה בברקלי. המנחה שלה בעבודת הדוקטורט היה ג'ון ווגונר. לאחר נדודים ברחבי העולם התיישבה קרן ווגטמן באוניברסיטת קורנל, שם קודמה לדרגת פרופסור מן המנין.

לאחר פרישתה מאוניברסיטת קורנל, משמשת ווגטמן כפרופסור באוניברסיטת וורויק וכעורכת במגוון ירחונים מתמטיים כמו Journal Of The AMS.

=== פרסים ===
במהלך השנים זכתה ווגטמן במגוון פרסים על עבודותיה, בין היתר:
* 2015,Clay Senior Scholar Award
* 2014 ,Humboldt Research Prize
* 1989 ,National Science Foundation Career Advancement Award,

== קריירה מחקרית ==
=== תרומתה למתמטיקה ===
חלק גדול ממחקרה של קרן ווגטמן דן בחבורת האוטומורפיזמים החיצונית של החבורה החופשית <math>Out(F_n)</math>. 
במחקר שערכה עם מארק סולר בשנת 1986, הם הגדירו מרחב הנקרא Culler–Vogtmann Outer space שמשמש לחקר החבורה הזאת.

=== תרומתה לנושאים אחרים ===
תרומתה הרבה של קרן ווגטמן באה לידי ביטוי אף בתחומים נוספים מלבד המתמטיקה. לדוגמה, מחקר, שערכה בשנת 2001 ביחד עם לואיס בילרה מאוניברסיטת קורנל וסוזן הולמס מאוניברסיטת סטנפורד, עסק בתחום הביולוגיה. במחקר, שהתבסס על רעיונות מתחום החבורות הגאומטרית וממרחבי (CAT(0 הם ניסו והצליחו לחשב את רמת הדיוק בעצים פילוגנטיים (עצים אבולוציוניים) ואת השוני בין עץ אחד למשנהו. בכך הם פתרו בעיה רבת שנים בתחום הביולוגיה המתמטית. בעזרת המידע, שנאסף, חוקרים הצליחו לפתח אלגוריתם לחישוב הדיוק של עצים אבולוציוניים בו משתמשים כיום ביולוגים.

== קישורים חיצוניים ==

* [http://homepages.warwick.ac.uk/~masmbe/VitaeWarwick.html אתר אוניברסיטת וורויק על קרן ווגטמן]
* [https://web.archive.org/web/20161022201834/http://www.awm-math.org/noetherbrochure/Vogtmann07.html אתר ארגון הנשים המתמטיקאיות]
* [https://royalsociety.org/people/karen-vogtmann-8416 אתר האקדמיה למדעים של בריטניה (the royal society)]
* [http://www.genealogy.ams.org/id.php?id=24015 אתר הפרויקט הגניאולוגי למתמטיקאים]
* [http://www.math.cornell.edu/~vogtmann/papers/Trees אתר אוניברסיטת קורנל על קרן ווגטמן]

== הערות שוליים ==

קטגוריה:תורת הקבוצות
קטגוריה:חברות האקדמיה הלאומית למדעים של ארצות הברית
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת קורנל
קטגוריה:סגל אוניברסיטת מישיגן
קטגוריה:מתמטיקאיות אמריקאיות
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
קתרין סולם

קתרין סולם (Catherine Sulem) נולדה ב-1957 בבירמנדריס, אלג'יריה, וגדלה בניס. כיום, היא פרופסורית באוניברסיטת טורונטו. היא פועלת בתחום המתמטיקה והפיזיקה ובמקביל גם במוזיקה. עוסקת במשוואות לא ליניאריות דיפרנציאליות חלקיות ובתחום הפיזיקה במכניקת נוזלים, אופטיקה לא ליניארית ופיזיקת הפלזמה. בעבודתה היא משתמשת גם בשיטות ניתוחיות וגם בשיטות מספריות והיא תרמה להבנת גלים חריגים במודלים של התפשטות גלים.

ב-1988 הוענק לה פרס קריגר-נלסון על ידי "". על פריצות דרך חשובות בהבנת תופעות לא ליניאריות חשובות שקשורות להתמקדות משוואות שרדינגר לא ליניארית ובעיות גלי מים.

== קורות חייה ==
=== קריירה מחקרית ===
פרופסור סולם קיבלה את הדוקטורט שלה מ (אוניברסיטת צפון פריז) ב-1983 והחזיקה במשרה ב"אקול נורמל סופרייר" של המכון לחקר המדעי הצרפתי, לפני שהתקבלה לאוניברסיטת טורונטו כפרופסור עמיתה ב-1990.

היא חקרה את "משוואת שרדינגר לא ליניארית -  התמקדות עצמית וקריסת פונקציית הגל" ביחד עם אחיה, פייר לואי סולם. כמו כן סולם פרסמה מעל ל-70 מאמרים  מדעיים בנושא מתמטיקה. 

קתרין היא חברה בארגון "החברה האמריקאית למתמטיקה" (AMS) וב-2015 היא נבחרה להיות חלק מ.<ref></ref>

קתרין נבחרה להיות הדוברת בכנסים מרכזיים רבים; בכנס החורף של החברה הקנדית למתמטיקה, בכנס של החברה למתמטיקה תעשייתית ויישומית, ובכנסים בינלאומיים רבים. היא מארגנת כנסי מתמטיקה, תוכניות ב בטורונטו ופעילויות שנועדו לקדם מתמטיקאים מתחילים. מ-2003 עד 2006 הייתה חברה בכמה מועצות ובוועדות המעניקות מלגות כמו הקרן הלאומית למדע ו-. כיום היא מחזיקה במלגת מחקר של קרן סימונס.

=== קריירה מוזיקלית ===
קתרין היא מוזיקאית בעלת הישגים; היא קיבלה דיפלומת פרס ראשון לכינור במוזיקה מהקונסרבטואר בפריז ב-1975 והייתה כנרית ראשית בסינפונייטה הישראלית של באר שבע מ-1982 עד 1987.

קתרין סולם למדה בקונסרבטוריון של ניס ולאחר מכן בקונסרבטואר הלאומי של פריז בו היא קיבלה את הפרס הראשון לכינור ומוזיקה קאמרית. היא ניגנה רסיטלים רבים בצרפת, בגרמניה, בישראל ובקנדה, והופיעה בקונצרטים רבים עם התזמורת הפילהרמונית של רדיו צרפת ועם הסינפונייטה של באר שבע, בה היא הייתה כנרית ראשית במשך חמש שנים. מאז הגעתה לטורונטו ב-1990 היא הופיעה במגוון קבוצות קאמריות ותזמורות פילהרמוניות מקומיות. 

קתרין יצרה חלק מפסקול הסרט "האיש שהציל את הגאומטריה", סרט שגולל את רעיונותיו של הרולד סקוט מקדונלד קוקסטר חוקר הגאומטריה.

== קישורים חיצוניים ==

* [https://web.archive.org/web/20141222141004/http://www.math.toronto.edu/sulem/publications.pdf רשימת כל הפרסומים של קתרין סולם, כמעט 80 מאמרים]
* [http://artsandscience.usask.ca/news/items/11W-02-10-Sulem_Feb%2010_AbouSalem_Also%20in%20PIMS.pdf מידע על מחקר חדש של קתרין סולם]

== הערות שוליים ==

קטגוריה:אלג'יראים
קטגוריה:סגל אוניברסיטת טורונטו
קטגוריה:מתמטיקאיות קנדיות
קטגוריה:זוכות פרס קריגר-נלסון
קטגוריה:ילידות 1957
קטגוריה:קנדים שנולדו ב-1957
הלן מארי פרי

הלן מארי פרי (באנגלית: Helen Murray Free; 20 בפברואר 1923 – 1 במאי 2021) הייתה כימאית אמריקאית, הידועה בהמצאה של שיטה זולה, זמינה וקלה לבדיקה עצמית של מחלת הסוכרת.

== השכלה ==
הלן מארי פרי נולדה בפיטסבורג, פנסילבניה, התחילה את לימודיה בבית ספר ציבורי בינגסטאון וסיימה את לימודי התיכון בפולנד, אוהיו בשנת 1941 כתלמידה מחוננת. היא החלה את הקריירה שלה כמורה לאנגלית. עם פרוץ מלחמת העולם השנייה, החל מחסור בגברים מדענים, ובעקבות כך נשים עודדו ללמוד תחומים מדעיים. פרי בחרה בתחום הכימיה. היא השלימה תואר ראשון בכימיה במכללת ווסטר בשנת 1944, ותואר שני בניהול מאוניברסיטת מרכז מישיגן בשנת 1978.

היא התחילה כחוקרת ביעילות ואיכות הוויטמינים במעבדות מיילס באלקהארט, אינדיאנה . אחר כך החלה לעבוד במעבדה תחת הביוכימאי אלפרד פרי (Alfred free). אחרי שנתיים השניים נישאו, ובהמשך נולדו להם ששה ילדים.

== קריירה מדענית ==
פרי עבדה עם בן זוגה על מגוון פיתוחים רפואיים. אחד הפרויקטים שפיתחה עם בעלה הוא שיפור בדיקת הקליניטסט (Clinitest). זוהי בדיקת זיהוי אישית, הבודקת את כמות הגלוקוז באמצעות איסוף שתן. השיפור שפיתח הזוג אפשר לחולה לבצע את הבדיקה הזאת בביתו. בני הזוג פתחו גם את תרופת האסאסט (Acetest).

בשנת 1981, השניים פיתחו את בדיקת המולטיסטיקס (Multistix) המאפשרת אבחון של 10 מחלות.

בשנת 1982 יצאה פרי לפנסיה. עם זאת, היא לא הפסיקה לעבוד, והמשיכה כיועצת בחברת באייר עד שנת 2007. כמו כן, בתקופת הפנסיה עסקה בהדרכה לצורך העלאת מודעות לבריאות, ובשנת 1995 קיבלה על כך את פרס אאוטריץ' (outreach award) מהאגודה האמריקנית לכימיה.

פרי עמדה בראש האגודה האמריקנית לכימיה בשנים 1993–2002.

פרי יזמה תוכניות דרכן היא עודדה נשים וילדים שמצבם הסוציו-אקונומי ירוד ללמוד תחומים מדעיים, ובהן: התוכניות "ילדים וכימיה" (Kids and Chemistry) ו-"מרחיבים את אופקיך" ("Expanding your Horizons").

בשנת 1996 היא קיבלה את פרס קילבי למפעל חיים על עבודתה.

בשנת 2010 היא קיבלה את המדליה הלאומית לטכנולוגיה ולחדשנות מנשיא ארצות הברית, ברק אובמה.

==קישורים חיצוניים==

== הערות שוליים ==

קטגוריה:ממציאים אמריקאים
קטגוריה:זוכי המדליה הלאומית לטכנולוגיה ולחדשנות
קטגוריה:כימאיות אמריקאיות
קטגוריה:פיטסבורג: אישים
קטגוריה:כימאים אמריקאים
קטגוריה:ממציאות אמריקאיות
קטגוריה:בוגרי מכללת ווסטר
קטגוריה:בוגרי אוניברסיטת מרכז מישיגן
קטגוריה:מורות
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
אלכסנדרה בלו

אלכסנדרה בלו (באנגלית: Alexandra Bellow, לשעבר אלכסנדרה יונסקו טולצ'ה, נולדה ב-30 באוגוסט 1935) היא מתמטיקאית רומניה-אמריקאית מבוקרשט, פרופסורית וחוקרת באוניברסיטת נורת'ווסטרן של התורה הארגודית,
תורת ההסתברות בכלל ומרטינגל בפרט, וכן תורת ההרמה (Lifting). בלו קיבלה מספר פרסים על עבודתה, ביניהם פרס המבולט והרצאת אמי נתר.

==ראשית חייה==
אלכסנדרה בלו נולדה בבוקרשט, רומניה, ב-30 באוגוסט 1935. שני הוריה היו רופאים-אביה, דומיטרו בגדאסאר, ייסד את מרפאת הנוירוכירורגיה הראשונה ברומניה, ואמה, פלוריקה בגדאסאר, הייתה נוירופסיכיאטרית ילדים שכיהנה כשרת הבריאות בין 1946 ל-1948. אביה של בלו מת כשהייתה בת 10.

בלו למדה באוניברסיטת בוקרשט עד שנת 1957, כשקיבלה תואר שני במתמטיקה. במהלך הלימודים היא פגשה והתחתנה עם קסיוס יונסקו טולצ'ה, גם הוא מתמטיקאי. הם עברו לארצות הברית באותה שנה, ושם בלו החלה לימודי דוקטורט באוניברסיטת ייל. מנחה הדוקטורט שלה היה שיזואו קקוטני, שעסק גם הוא בתורה הארגודית אותה המשיכה חקרה בהמשך הקריירה האקדמית.

== קריירה אקדמית ==
לאחר שסיימה את הדוקטורט שלה, עבדה כעמיתת מחקר באוניברסיטת ייל שנתיים, עד 1961. לאחר מכן עבדה כפרופסורית עוזרת באוניברסיטת פנסילבניה, 1962-1964, וכפרופסורית חברה באוניברסיטת אילינוי, 1964-1967. בין השנים 1967 ו-1996, בלו עבדה כפרופסורית למתמטיקה באוניברסיטת נורת'ווסטרן. אחר כך פרשה ונהייתה לפרופסורית אמריטוס.

== מחקר מתמטי ==
בתחילת הקריירה שלה כחוקרת, ב-1963, בלו עבדה עם המתמטיקאי קסיוס יונסקו טולצ'ה על ערכי מרטינגלים (סוג של תהליכים סטוכסטיים) במרחב בנך. לאחר מחקר זה נערכו מחקרים רבים על מרטינגלים בעלי ערכים וקטוריים . בהמשך הרחיבה בלו את הרעיונות לכדי תאוריית Uniform amarts, במחקר ב-1977–1978.

לאחר מכן ב-1968 בלו עסקה בתורת ההרמה (Lifting), ובהשלכות שלה על תהליכים סטוכסטים (תהליך אקראי שהתפתחותו תלויה בגורמים מקריים). כשבלו ויונסקו טולצ'ה השתמשו בהרמה על תהליך סטוכסטי במחקר ב-1968, הם קיבלו תהליך "שניתן להפרדה", מה שמוכיח את התאוריה של ג'. ל. דוב (Doob) שקיים תהליך כזה. 

בנוסף לכך בלו חקרה בנושא התורה הארגודית- ענף מתמטי החוקר מערכות דינמיות עם מידה בלתי משתנה, ובייחוד את ההתנהגות של מערכות אלה לאחר שהן עובדות זמן רב.

באחד ממחקריה, ב-1965, בלו הראתה שטרנספורמציות בלתי- סינגולריות במרחב הסתברותי רגיל, שהתגלו בעבר ונחשבו לנידחות, הן המקרה הנפוץ.

== פרסים והוקרה ==
* הרצאת אמי נתר 1991, סן פרנסיסקו, ארצות הברית 
* פרס החוקר המצטיין שרמן פירצ'יילד, המכון הטכנולוגי של קליפורניה 1980, סמסטר חורף. ניתן אחרי שעברה את סמסטר החורף במכון
* פרס המבולט 1987
* הכנס הבינלאומי לכבוד אלכסנדרה בלו, אוניברסיטת נורת'ווסטרן- נערך לכבודה כשיצאה לפנסיה, 23-26 באוקטובר 1997

== ראו גם ==
* תורת ההסתברות
* תהליך סטוכסטי
* מרחב בנך
* מרטינגל
* וקטור (מתמטיקה)
* Ergodic Theory (באנגלית)

==קישורים חיצוניים==

== הערות שוליים ==

קטגוריה:זוכות פרס נתר
קטגוריה:מתמטיקאיות אמריקאיות
קטגוריה:בוגרי אוניברסיטת בוקרשט
קטגוריה:בעלות תואר דוקטור מאוניברסיטת ייל
קטגוריה:בעלי תואר דוקטור מאוניברסיטת ייל
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
פיליפה מאראק

פיליפה "פיפה" מאראק (באנגלית: Philippa "Pippa" Marrack; נולדה ב-28 ביוני 1945) היא מדענית אנגליה העוסקת בביולוגיה ועובדת בארצות הברית. היא ידועה במחקרה על תאי T, שהם חלק עיקרי במערכת החיסונית בגוף האדם; ובמחקרה על TSS, תסמונת של הלם הנגרם מרעלים .

== חייה ולימודיה האקדמיים ==
מאראק נולדה ב-28 ביוני 1945 באוול, אנגליה. היא נשואה לג'ון קאפלר ולמדה באוניברסיטת ניו-הול, קיימברידג'. בעת לימודיה היא עבדה במעבדת MRC לביולוגיה מולקולרית יחד עם אלן מונרו, אימונולוג בריטי, ועבדה על הפוסט-דוקטורט שלה באוניברסיטה של קליפורניה, סן דייגו. עמדתה הפקולטית הראשונה של מאראק הייתה באוניברסיטת רוצ'סטר, ניו-יורק, לאחר מכן לקחה חלק בארגון בריאות יהודית ארצית ולאחר מכן באוניברסיטת קולורדו.

== מחקריה ==
כאימונולוגית, מאראק תרמה במחקריה תרומה מרכזית להבנת התגובה של גוף האדם לאנטיגנים, להבנה יסודית של תגובתם של איברונים בתאי T ושל נוגדנים לאנטיגנים הללו, וכיצד מולקולות וחלקיקים אלו משתתפים בתהליכי ההכרה והפעולה של מערכת החיסון. בעבודתה המשותפת של מאראק עם בן זוגה ג'ון קאפלר הם פענחו את המנגנון אשר בעזרתו מזהה הקולטן של תאי T את האנטיגן. מאראק למעשה תרמה להבנת הבסיס המולקולרי של התגובה החיסונית בגוף הבריא ובמצבי מחלה. בנוסף – תרמה גם לפתרון השאלה מדוע נשים סובלות יותר מגברים ממחלות אוטואימוניות (מחלות בהן המערכת החיסונית תוקפת את הגוף עצמו). מחלות כמו טרשת נפוצה, זאבת ודלקת מפרקים שגרונית פוגעות בעד פי 10 יותר נשים מגברים. הסיבה לכך היא הימצאותו של סוג של תאי B הקשורים למערכת החיסונית, שקיימים בכמויות גדולות יותר אצל נשים, מכיוון שאצל נשים התאים הללו מתרבים במהלך השנים ואצל גברים מספר התאים הללו נשאר זהה לאורך כל חייהם.

== פרסים ==
* 1986- חוקרת במכון הרפואי ע"ש הווארד היוס
* 1987- נבחרה כחברת צוות על ידי החברה המלכותית
*1989- חברת צוות נבחרת, האקדמיה הארצית למדעים
* 1990- פרס קרן החברה המלכותית
* 1993- המכון לחקר הסרטן, פרס וויליאם ב. קולי
* 1993- פרס פול ארליך ולודוויג דרמסטדטר
* 1994- פרס לואיזה גרוס הורויץ, אוניברסיטת קולומביה
* 1998- פרס הרב שי שקנר, אוניברסיטת ירושלים
* 2003- פרס מפעל חיים
* 2004- פרס נשים במדע, לוריאל
* 2005- פרס פרל מייסטר גרינגארד
* 2015- פרס וולף ברפואה
* 2015- נכנסה להיכל התהילה לנשים

== לקריאה נוספת ==
* [https://www.nationaljewish.org/providers/researchers/philippa-marrack אתר מכון המחקר National Jewish Health]
* [https://www.womenofthehall.org/inductee/philippa-marrack/ אתר היכל התהילה לנשים, הערך על מאראק]
* [http://www.wolffund.org.il/index.php?dir=site&page=winners&cs=813 קרן וולף לרפואה, הערך על מאראק]
* [https://www.hhmi.org/scientists/philippa-marrack המכון הרפואי ע"ש הווארד יוגס]
* [http://www.camoni.co.il/index.php?idr=400&p=5018 כמוני, אתר מקשר בין סובלים מטרשת נפוצה]

==קישורים חיצוניים==

* 

== הערות שוליים ==

קטגוריה:בריטים חברי האקדמיה הלאומית למדעים של ארצות הברית
קטגוריה:ביולוגיות בריטיות
קטגוריה:אימונולוגים בריטים
קטגוריה:סגל אוניברסיטת רוצ'סטר
קטגוריה:זוכות פרס לוריאל-אונסק"ו לנשים במדע
קטגוריה:זוכות פרס פרל מייסטר גרינגרד
קטגוריה:בריטיות שנולדו ב-1945
קטגוריה:בריטים שנולדו ב-1945
קטגוריה:זוכי פרס דיקסון ברפואה
פאולין ואן דן דרייש

פאולין וואן דן דרייש (באנגלית: Pauline van den Driessche, נולדה בשנת 1941) היא פרופסורית בריטית-קנדית במחלקה למתמטיקה וסטטיסטיקה באוניברסיטת ויקטוריה, קנדה, ומלמדת וחוקרת גם במחלקה למדעי המחשב ומהווה "גשר" בין המחלקות. תחומי המחקר העיקריים שלה הם: יציבות מערכות ביולוגיות, ניתוח מטריצות ומודלים של ביולוגיה מתמטית. 

פאולין ואן דן דרייש זכתה במספר פרסים ובהם פרס קריגר-נלסון של אגודת המתמטיקאים הקנדים בשנת 2007.

== קריירה מחקרית ==
ואן דן דרייש סיימה את התואר הראשון שלה במדעים בשנת 1961 ואת התואר השני באותו תחום שנתיים לאחר מכן, את שני התארים עשתה ב"אימפריאל קולג'". את הדוקטורט שלה הגישה בשנת 1964 באוניברסיטת-קולג' ויילס אבריסטוואט (University College of Wales Aberystwth).

היא הצטרפה לאוניברסיטת ויקטוריה ב-1965 וקבלה את התואר פרופסורית במחלקה למתמטיקה והסתברויות בשנת 1983. היא השתייכה למחלקת מדעי המחשב באותה אוניברסיטה ושימשה כגשר בין שתי המחלקות.

=== אחרי הפרישה ===
וואן דן דרייש פרשה בשנת 2006 אחרי יותר מ-40 שנות מחקר וחינוך במסגרת האוניברסיטה אך המשיכה לתרום ולהיות מדריכה במרכז לביולוגיה מתמטית מאז הקמתו בשנת 2007.

נמנתה עם מנהלי CMS (ארגון מתמטיקאים קנדים) והייתה המנהלת הראשית של CAIMS. בנוסף היא הייתה עורכת של עיתון SIAM הקנדי העוסק במתמטיקה שימושית.

== פעילות מחקרית ==
ההשפעה העיקרית של ואן דן דרייש על המתמטיקה הביולוגית הייתה פיתוח שיטות חדשות לחקר דינמיקה של מחלות. היא פיתחה כלים לניתוח תוצאות של התפרצות מחלות. הכלים מאפשרים להסיק על התפשטות המחלה, רמת הזיהום והכחדת המחלה. דבר זה השפיע באופן כמעט ישיר על פיתוח תרופות.

חוקרים משתמשים בשיטות אלו על מנת לחקור מחלות כלל עולמיות ובתוכן שפעת, שחפת ואיידס.

בנוסף לזאת היא תרמה תרומה משמעותית ללימוד אלגברה ליניארית ובפרט מטריצות לא שליליות, פירוק מטריצות לגורמים, יציבות המטריצות, תורת ההפרעות, אלגברת מקסימום ומטריצות M.

== פרסים והוקרות ==
*2007 - פרס נלסון-קריגר של אגודת המתמטיקאים הקנדים
*2007 - פרס Olga Taussky-Todd Lectures ב-ICIAM, ציריך
*2013 - הוכרזה כעמיתה של SIAM
*2013 - מדליית זהב של David H Turpin של אוניברסיטת ויקטוריה
*2014 - החוקרת המצוטטת ביותר על ידי עיתון Thomson Reuters

== ראו גם ==
* ביולוגיה מתמטית
* ניתוח מטריקס

== קישורים חיצוניים ==

* [http://www.uvic.ca/science/math-statistics/search.php?q=Pauline+van+den+Driessche&t=4&p=1&g=true כתבות על דוקטור פאולין ואן דן דרייש באתר אוניברסיטת ויקטוריה]

==הערות שוליים==

קטגוריה:מדעניות מחשב קנדיות
קטגוריה:מתמטיקאיות קנדיות
קטגוריה:מתמטיקאיות בריטיות
קטגוריה:זוכות פרס קריגר-נלסון
קטגוריה:בריטיות שנולדו ב-1941
קטגוריה:בריטים שנולדו ב-1941
קלייר וואזן

פרופסור קלייר וואזן (בצרפתית: Claire Voisin) (נולדה ב-4 במרץ 1962) היא מתמטיקאית צרפתייה הידועה בשל עבודה בתחום הגאומטריה האלגברית ובמיוחד בנושא תיאורית הודג' ומעגלים אלגבריים.

== קורות חייה ==
וואזן נולדה בשנת 1962 בקומונה סן-לה-לה-פורה (Saint-Leu-la-Forêt) השוכנת בקרבת פריז. כבר מגיל צעיר התעניינה במתמטיקה, וגילתה עניין מיוחד בשאלות "פתוחות"; אולם התעניינותה גברה עם תחילת עבודתה על תזת הדוקטורט שלה, כשהתחילה לקרוא מחקרים בנושא גאומטריה אלגברית.

קלייר וואזן נשואה למתמטיקאי ז'אן-מישל קורון, ולהם חמישה ילדים.

== מחקרה ==
פרופסור קלייר וואזן היא מומחית בגאומטריה אלגברית העוסקת במספרים מרוכבים. לאחר שהגישה את התזה שלה בשנת 1986 בהנחייתו של פרופסור ארנו בוביל, החלה וואזן לעבוד במכון הלאומי הצרפתי למחקר מדעי כאחראית על מחקר וכמרצה, אך בעיקר ייעצה לסטודנטים.

היא ידועה בעיקר על עבודתה בגאומטריה אלגברית תוך התייחסות מרכזית למבני הודג' ולסימטריה מראתית. וואזן כתבה מספר ספרים על תאוריית הודג', וידועה במיוחד על הקמתה של יריעת אהלר הקומפקטית. בנוסף קיבלה קלייר וואזן הכרה על כך שהוכיחה שההכללה של השערת הודג' על ידי יריעת אהלר שגויה. השערת הודג' היא אחת משבע בעיות המילניום של מכון קליי למתמטיקה משנת 2000, שהפרס על פתירת כל אחת מהן עומד על מיליון דולרים.

בנוסף לעבודתה על השערת קודאירה, עבדה על מציאת פתרון למקרה הכללי של השערת גרין על הסיזיגיה של הטבעה הקנונית בעקום אלגברי. המקרה הגנרי של השערת גרין העסיק את עולם הגאומטריה האלגברית מעל שני עשורים עד שוואזן פתרה אותו.

משנת 2016 היא המתמטיקאית האישה הראשונה החברה בקולז' דה פראנס.

== פרסים ותארים ==
* פרס הקהילה המתמטית האירופאית 1992
* פרס השירות של האקדמיה הצרפתית למדעים 1996
* פרס סופי ז'רמן של האקדמיה הצרפתית למדעים 2003
* מדליות ברונזה וכסף מהאקדמיה הלאומית למדע של צרפת 1988 ו-2006
* פרס רות ליטל סאטר במתמטיקה של האגודה האמריקאית למתמטיקה 2007
* פרס קליי למחקר 2008
* פרס היינץ הופף 2015
* פרופסור בקולאז' דו פראנס 2016 (כס הגאומטריה האלגברית)
* פרס שאו 2017
* פרס קראפורד למתמטיקה (2024)

== קישורים חיצוניים ==
* 

* [https://webusers.imj-prg.fr/~claire.voisin אתר החוקרת] 

== הערות שוליים ==

קטגוריה:חברות האקדמיה הצרפתית למדעים
קטגוריה:צרפתים חברי האקדמיה הלאומית למדעים של ארצות הברית
קטגוריה:מתמטיקאיות צרפתיות
קטגוריה:זוכי פרס שאו
קטגוריה:זוכות פרס רות ליטל סאטר
קטגוריה:זוכי מדליית הזהב של CNRS
קטגוריה:זוכות פרס לוריאל-אונסק"ו לנשים במדע
קטגוריה:צרפתיות שנולדו ב-1962
קטגוריה:זוכי פרס קראפורד במתמטיקה
ננסי מקרי

ננסי מקרי (באנגלית: Nancy Makri, נולדה ב-5 בספטמבר 1962) היא פרופסור לכימיה ופיזיקה באוניברסיטת אילינוי באורבנה-שמפיין. מקרי היא החוקרת הראשית בקבוצת המחקר "קבוצת מקרי", שעוסקת בהבנה התאורטית של הדינמיקה הקוונטית במולקולות גדולות ובמצב מרוכז של החומר. 

מקרי חוקרת את הדינמיקה הקוונטית התאורטית של מערכות מרובות אטומים, ופיתחה סימולציות מספריות ארוכות טווח של אינטגרל מסלול של מערכות קוואנטיות.

== ילדות וחינוך ==
ננסי מקרי נולדה באתונה, יוון ב-5 בספטמבר 1962. היא סיימה את לימודיה באוניברסיטת אתונה ב-1985 עם תואר ראשון בכימיה, בהנחיית פרופסור סי. איי. ניקולאידס. לאחר מכן היא למדה באוניברסיטת קליפורניה בברקלי וקיבלה את הדוקטורט שלה ב-1989, תחת ההנחיה של וויליאם ה. מילר. עבודת הדוקטורט שלה עסקה ב"שיטות תאורטיות ללמידה של דינמיקות כימיות". ב-1992 היא נישאה לכימאי מרטין גרואבל, ולהם שני ילדים-אלכס וואלרי.

== קריירה ==
מקרי הייתה עמיתה זוטרה באוניברסיטת הרווארד, בין השנים 1989-1991, והצטרפה לסגל הכימיה של אוניברסיטת אילינוי באורבנה שמפיין ב-1992. ב-1996 היא נהייתה פרופסור חברה עם קביעות, וב-1999, פרופסור לכימיה ופיזיקה. היא החוקרת הראשית של קבוצת המחקר "קבוצת מקרי" שעוסקת בהבנה התאורטית של השלב המרוכז של הדינמיקה הקוונטית, וכתבה במשותף מעל 100 מאמרים מדעיים. מקרי היא גם חברה ב-"מכון בקמן למדע וטכנולוגיה".

== מטרת המחקר ==
כאשר רוצים לחשב מה יהיה מצבם הקוונטי של אטומים בודדים או מולקולות קטנות בעוד זמן מסוים ניתן להשתמש ב"משוואת שרדינגר". אך כיוון שכאשר יש אטומים רבים שקרובים אחד לשני באותה מולקולה הם משפיעים אחד על השני, סיבוכיות החישוב עולה מאוד. מטרת המחקר של ד"ר מקרי היא למצוא דרך לחשב את המיקום של אטומים בעוד זמן מסוים, גם כאשר המולקולה היא מולקולה גדולה (כאשר יש בה הרבה אטומים), וגם כאשר היא במצב מרוכז (מצב שהוא לא גז, כלומר נוזל או מוצק).

== פרסים ==
בין הפרסים וההוקרות שבהם זכתה ד"ר מקרי נמנים: 
* פרס ארנולד א. בקמן למחקר, דירקטוריון המחקר של אוניברסיטת אילינוי, 2003
* האגודה האמריקאית לפיזיקה, 2001
* פרס אקדמי במדעים פיזיקליים, קרן בודוסאקי, 2000
* פרס אגנס פיי מורגן למחקר, 1999
* האגודה האמריקאית לקידום המדע, 1998
* פרס המורה המשכילה של קמיל דרייפוס, 1997
* מדליה שנתית של האקדמיה הבינלאומית למדעי קוונטים מולקולריים, 1995
* פרס המשכיל של קוטרל, 1994
* מלגת מחקר סלואן, 1994
* אחוות דייוויד ולוסיל פקארד למדע והנדסה, 1993
* פרס החוקר הצעיר של הקרן הלאומית למדע, 1993
* פרס החוקר הצעיר של בקמן, 1993

== הערות שוליים ==

קטגוריה:סגל אוניברסיטת אילינוי באורבנה-שמפיין
קטגוריה:כימאיות אמריקאיות
קטגוריה:כימאים אמריקאים
קטגוריה:פיזיקאיות אמריקאיות
קטגוריה:פיזיקאים אמריקאים
קטגוריה:בוגרות אוניברסיטת אתונה
קטגוריה:בוגרי אוניברסיטת אתונה
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאיות שנולדו ב-1962
קטגוריה:אמריקאים שנולדו ב-1962
לאי סאנג יאנג

לאי סאנג לילי יאנג (באנגלית: Lai Sang Lili Young, נולדה ב-5 בינואר 1952) היא מתמטיקאית אמריקאית ממוצא סיני המשמשת כפרופסור למדעים מן המניין על שם הנרי ולוסי מוזס, וכפרופסור למתמטיקה ולמדעי המוח באוניברסיטת ניו יורק. היא עשתה עבודה חלוצית על מערכות דינמיות, תחומי העניין שלה בתאוריה הארגודית כוללים חיבורים לתורת ההסתברות ולפיזיקה סטטיסטית, ומערכות כאוטיות דינמיות הן המומחיות שלה. יאנג עוסקת גם במודלים חישוביים ובמדעי המוח.

== קורות חייה ==
יאנג נולדה בהונג קונג, שם גדלה ולמדה, והיגרה לארצות הברית כדי לקבל השכלה גבוהה במתמטיקה. היא למדה באוניברסיטת ויסקונסין וקיבלה תואר ראשון בשנת 1973. היא עברה לאוניברסיטת קליפורניה בברקלי, שם קיבלה תואר שני (בשנת 1976) ודוקטורט (בשנת 1978). אחרי הדוקטורט היא לימדה באוניברסיטת נורת'ווסטרן, באוניברסיטת מישיגן (בשנים 1980–1986), באוניברסיטת אריזונה (בשנים 1987–1990), ובאוניברסיטת קליפורניה בלוס אנג'לס (בשנים 1991–1999). החל משנת 1999 היא משמשת כפרופסור למדעים בתקן על שם הנרי ולוסי מוזס במכון קורנט למדעי המתמטיקה (CIMS) של אוניברסיטת ניו יורק

== מחקר ==
תחום המחקר העיקרי של יאנג הוא מערכות דינמיות (ענף של המתמטיקה המודרנית העוסק בהתפתחותיות זמן של תהליכים טבעיים איטרטיביים). מוקדם יותר בקריירה שלה, עבודתה סבבה סביב תאוריית הכאוס המתמטית, ובמיוחד בנושאים כמו אקספוננטי ליאפונוב, אנטרופיה, ממד פרקטלי, ומושכים מוזרים. היא גילתה שהרבה פעמים מערכות דטרמיניסטיות כאוטיות מייצרות סטטיסטיקה דומה לסטטיסטיקה המיוצרת על ידי תהליכים אקראיים. היא עבדה גם עם מודלים ממשיים, כמו מערכות חלקיקים (ביליארדים).

בעשר השנים האחרונות תחום המחקר שלה עבר למערכות דינמיות גדולות, אקראיות, ולא מאוזנות (מחוץ לשיווי משקל). דוגמה למערכת כזו היא רשת המורכבת מהרבה מערכות דינמיות קטנות.

במקביל, יאנג פיתחה עניין במערכת דינמית מורכבת מסוימת: המוח. חלק גדול מהמחקר שלה כיום הוא במדעי המוח התאורטיים.

יאנג זכתה במלגת אלפרד סלואן בשנת 1985 (מענק השמור לבודדים אשר בזמן שש השנים של השגת הדוקטורט מפגינים את "ההבטחה הבולטת ביותר לתרום תרומה מכריעה לידע חדש"). היא גם זכתה במלגת גוגנהיים בשנת 1997.

בשנת 1993 יאנג זכתה בפרס סאטר המוענק בשל "תרומות מחקר מצטיינות המתמשכות על פני תקופה של חמש שנים על ידי מתמטיקאית".

בשנת 2004 יאנג נבחרה להיות חברה באקדמיה האמריקנית לאומניות ומדעים ("חברה בינלאומית המורכבת ממדענים, חוקרים, אמנים, אנשי עסקים, ומנהיגים המובילים בעולם").

== קישורים חיצוניים ==
* 

* [http://www-history.mcs.st-and.ac.uk/Biographies/Young_Lai-Sang.html ביוגרפיה של יאנג באתר MacTutor] 
* [https://web.archive.org/web/20150629124502/http://www.awm-math.org/noetherbrochure/Young05.html ביוגרפיה של חייה של לאי סאנג יאנג באתר של האגודה לנשים במתמטיקה] 
* [https://www.agnesscott.edu/lriddle/women/lsyoung.htm ביוגרפיה של יאנג באתר של אגנס סקוט קולג'] 

== הערות שוליים ==

קטגוריה:סגל אוניברסיטת ניו יורק
קטגוריה:מתמטיקאיות אמריקאיות
קטגוריה:מתמטיקאיות סיניות
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:זוכות פרס רות ליטל סאטר
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
קרן אלן סמית'

קרן אלן סמית (באנגלית: Karen Ellen Amith; נולדה ב-9 במאי 1965) היא מתמטיקאית העוסקת בגאומטריה אלגברית ובאלגברה קומוטטיבית. 

== ביוגרפיה ==
סמית' נולדה ברד בנק (Red Bank), ניו ג'רזי.

אהבתה של סמית' למתמטיקה התגלתה כבר בבית ספר יסודי כשלמדה איך "ליצוק החוצה תשיעיות" (“cast out nines”) – שיטה מהירה וקלה לאשור חישובי מכפלות. לאחר מכן כשלמדה בחטיבת הביניים ובתיכון היא למדה בעצמה איך "ליצוק החוצה" בבסיסים אחרים. היא אתגרה את עצמה ואת מוריה והעלתה תאוריות גאומטריות כבר כשהייתה בתיכון.

סמית' סיימה תואר ראשן באוניברסיטת פרינסטון, שם המרצה שלה, פרופ' צ'ארלס פפרמן, זיהה את כישרונה ועודד אותה להפוך למתמטיקאית מקצועית. בין התואר הראשון לשני, לימדה שנה אחת כמורה למתמטיקה בבית ספר תיכון. ב-1988 סמית' חזרה ללמוד באוניברסיטת מישיגן. ב-1993 היא סיימה את התזה שלה לדוקטורט באלגברה קומוטטיבית ובמשך שנה היא הייתה פוסט-דוקטורנטית באוניברסיטת פרדו. ב-1994 היא קיבלה מהמכון לטכנולוגיה של מסצ'וסטס (MIT) תואר המוענק לחוקרים מתמטיים מבטיחים והועלתה לדרגת פרופסור-חבר באוניברסיטת MIT. למרות קידום שקיבלה ב-MIT החליטה סמית' לחזור לעבוד באוניברסיטת מישיגן.

ב-1991 סמית' נישאה למתמטיקאי ג'ואה הינונן ( Juha Heinonen) ונולדו להם שלושה ילדים. בת בכורה ושמה סנלמה וזוג תאומים: טפיו והלנה. ב-2007 ג'ואה נפטר מסרטן.

== תחום מחקר ==
סמית' עוסקת בשני ענפי מתמטיקה: גאומטריה אלגברית ואלגברה קומוטטיבית.

גאומטריה אלגברית (algebraic geometry) הוא ענף החוקר צורות גאומטריות המוגדרות על ידי סדרה של משוואות פולינומיות. לענף זה יש שימושים רבים בתעשייה: בתחום הקידוד ובתחום הגרפיקה הממוחשבת, שמהווה בסיס לתחום המיכשור הרפואי ולתחומי הבידור. סמית' בחרה לעסוק בתחום לא בגלל שימושיו הרבים אלא משום שהיא אוהבת את המספרים ואת היופי שלהם.

אלגברה קומוטטיבית (commutative algebra) – ענף החוקר טבעות (rings) המוגדרות על ידי משוואות אלגבריות (לדוגמה סדרת פולינומים).

סמית' חוקרת את הקשר שבין שני התחומים ועל כך קיבלה פרס.

== פרסים ==
ב־2001 סמית' זכתה בפרס רות ליטל סאטר במתמטיקה שמוענק לנשים על התרומה שלהם בשש השנים האחרונות. הפרס הוענק לה על שני מאמרים: במאמר ראשון היא פיתחה את שיטת הקשר ההדוק (tight closure), ובמאמר השני היא מצאה קשרים חדשים בין גאומטריה אלגברית לאלגברה קומוטטיבית באמצעות הרעיון של קשר הדוק.

== ספרים ==
* An invitation to algebraic geometry
* Rational and nearly rational algebraic varieties
* Johdatusta algebralliseen geometriaan

==קישורים חיצוניים==

== הערות שוליים ==

קטגוריה:סגל אוניברסיטת מישיגן
קטגוריה:מתמטיקאיות אמריקאיות
קטגוריה:בוגרות אוניברסיטת פרינסטון
קטגוריה:בוגרי אוניברסיטת פרינסטון
קטגוריה:בעלות תואר דוקטור מאוניברסיטת מישיגן
קטגוריה:בעלי תואר דוקטור מאוניברסיטת מישיגן
קטגוריה:נשים זוכות פרסים: מדע וטכנולוגיה
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
קטגוריה:זוכות פרס רות ליטל סאטר
איזבלה קרל

איזבלה קרל (באנגלית: Isabella Karle; 2 בדצמבר 1921 – 3 באוקטובר 2017) הייתה כימאית ופיזיקאית אמריקאית.

== ביוגרפיה ==
איזבלה הלן לוגוסקי (Isabella Helen Lugoski) נולדה למהגרים פולנים בדטרויט, מישיגן. אף אחד מבני משפחתה הגרעינית האחרים לא סיים תיכון, ועל רקע עובדה זו, קבלתה לאוניברסיטה עוררה גאווה רבה במיוחד בקרב הוריה.

בעת לימודיה בתיכון, קרל התלבטה באיזו מגמה לימודית לבחור. לבסוף, לאחר התייעצות עם מורה, בחרה בכימיה - תחום שהתברר בהמשך כמרתק ביותר עבורה. היא הייתה הנערה היחידה בקורס, אך זה לא הטריד אותה: להפך, רוב התלמידים האחרים בכיתה היו מוטרדים, וזאת על רקע העובדה שהיא קיבלה את הציונים הגבוהים ביותר בכיתה.

בשנת 1940 השלימה קרל תואר ראשון בתחום הכימיה הפיסקלית באוניברסיטת מישיגן. היא המשיכה באותו תחום והשלימה תואר שני ודוקטורט. באוניברסיטת מישיגן היא נפגשה עם ג'רום קרל שעסק אף הוא בחקר הכימיה הפיזיקלית, והשניים נישאו. בשנת 1942, אחרי שסיימו את תוארי הדוקטורט שלהם, החלו בני הזוג לעבוד בפרויקט מנהטן. איזבלה קרל הייתה אחת מהנשים הבכירות ביותר בפרויקט. לאחר המלחמה, ב-1946 הם החלו לעבוד במעבדת המחקר של הצי האמריקאי (Naval Research Laboratory). עבודתם שם הפכה אותם לחוקרים מובילים בתחום הקריסטלוגרפיה. במהלך עבודתה שלה במעבדת המחקר של הצי, בדקה קרל בדקה בעזרת השימוש בשתי דיפרקציות של קרני רנטגן ואלקטרונים את המבנה התלת-ממדי של המולקולות. יחד עם בן זוגה ג'רום, היא מצאה דרך לשפר את יכולתם של מדענים לנתח מולקולות ביולוגיות מורכבות. האסטרטגיה החדשה והיעילה שהשניים מצאו לניתוח מולקולות עזרה למדענים לפתח תרופות חדשות ולערוך סינתזה של חומרים.

לאחר שהייתה נשואה לו שבעים ואחת שנים, נפטר בן זוגה ג'רום קרל. לזוג נולדו שלוש בנות, שעובדות בתחומי המדע: כימיה תאורטית, כימיה אורגנית וגאולוגיה.

קרל נפטרה ב-3 באוקטובר 2017 בהוספיס באלכסנדריה שבווירג'יניה.

== פרסים ==
* מדליית גרוון-אולין, 1978
* פרס גרגורי אמינוף, 1988
* פרס באוור, 1993
* המדליה הלאומית למדע, 1995
* פרס שירות אזרחי נכבד, 2009

== ראו גם ==
* קריסטלוגרפיה
* קריסטלוגרפיה בקרני רנטגן
* מדליית גרוון-אולין

==קישורים חיצוניים==

* 

== הערות שוליים ==

קטגוריה:זוכות מדליית גרוון-אולין
קטגוריה:חברות האקדמיה הלאומית למדעים של ארצות הברית
קטגוריה:כימאיות אמריקאיות
קטגוריה:כימאים אמריקאים
קטגוריה:פיזיקאיות אמריקאיות
קטגוריה:פיזיקאים אמריקאים
קטגוריה:ביופיזיקאיות אמריקאיות
קטגוריה:בעלות תואר דוקטור מאוניברסיטת מישיגן
קטגוריה:בעלי תואר דוקטור מאוניברסיטת מישיגן
קטגוריה:אמריקאיות שנולדו ב-1921
קטגוריה:אמריקאים שנולדו ב-1921
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
אולגה אוליניק

אולגה ארסניבנה אוליניק (באנגלית: Olga Arsenevna Oleinik; 2 ביולי 1925 - 13 באוקטובר 2001) הייתה פרופסורית למתמטיקה, אחת מהמתמטיקאיות הבולטות במאה העשרים. נחשבת כמי שתרמה רבות בתחומי הגאומטריה האלגברית, משוואות דיפרנציאליות חלקיות, הבעיה ה-16 של הילברט ונושאים אחרים.

אליניק זכתה בפרסים רבים, ובהם הפרס הממלכתי של ברית המועצות בשנת 1988, בזכות סדרת מחקריה בנושא בעיות גבול ערך עבור מפעילי דיפרנציאלי והיישומים שלהן בפיזיקה מתמטית.

== קורות חיים ==
אולגה אוליניק נולדה במטוסיב, אוקראינה לאנה ביטרוונה וארסיני איבאנוביק אוליניק. היא בילתה את ילדותה באוקראינה. 

בשנת 1942 סיימה אולגה אוליניק את לימודיה בתיכון, ונרשמה לאוניברסיטת פרם, בפקולטה למתמטיקה ומדעי המכניקה. בשנת 1944 היא התחילה ללמוד באוניברסיטת מוסקבה, וסיימה את לימודיה באוניברסיטה ב-1947. בשנת 1950 היא השלימה התואר השני, ובשנת 1954 השלימה דוקטורט בנושא משוואות דיפרנציאליות חלקיות, בהדרכתו של פרופסור איבאן גירגוביש ביטרובסקי.

בשנות החמישים המוקדמות של המאה ה-20 נישאה אוליניק לליב אלקסביש שודוב. לזוג נולד בן עם פיגור שכלי, דבר שגרם לאוליניק הרבה דאגה ומאמץ בחייה.

== פעילות מחקרית ==
תחומי המחקר המרכזיים שאוליניק עסקה בהם נוגעים לגאומטריה אלגברית, משוואות דיפרנציאליות חלקיות ופיזיקה מתמטית. אוליניק נחשבת לאחת מהדמויות שהשפיעו ביותר על התאוריה הכללית של משוואות דיפרנציאליות חלקיות, המתארות את אופן הפעולה של נוזלים, גזים, גמישות, אלקטרומגנטיות, והפיזיקה הקוונטית. מסקנות מחקריה בתחום המשוואות הדיפרנציאליות החלקיות מיושמות יושמו בתחומים כגון תורת גבול שכבתית ואלסטיות.

אוליניק התעניינה בבעיות יישומיות, וכחלק מכך פיתחה תאוריות מתמטיות עבור סינון שאינו נייח של נוזלים וגזים.

== הישגים ופרסים ==
זכתה בפרסים רבים ובהם:
* פרס צ'בוטרב 1952- מחקרה על משוואות אליפטיות עם פרמטר קטן הנגזר הגבוהה ביותר.
* פרס לומונוסוב 1964- מחקר על המאפיינים אסימפטוטי של פתרונות של בעיות של פיזיקה מתמטית.
* בשנת 1985 הוענק לה תואר של כבוד המדען של הפדרציה הרוסית עבור הישגיה במחקר ובהוראה.
* בשנת 1995 הוענק מסדר כבוד של נשיא הפדרציה הרוסית.

== מותה ==
אוליניק נפטרה ב-13 באוקטובר 2001 nסרטן. עמיתיה העידו כי הייתה אדם כריזמטי ובעלת יחסי אנוש מעולים. אחד עמיתיה ספד לה:

== לקריאה נוספת ==
* Oleinik,o.(1996). Some asymptotic problems of the theory of partial differential equations. Cambridge University Press
* Jikov.V.(1994). Homogenization of differential operators and integral functionals. Springer-Verlag.

==קישורים חיצוניים==

* 

== הערות שוליים ==

קטגוריה:מדענים אוקראינים
קטגוריה:מדעניות סובייטיות
קטגוריה:סגל אוניברסיטת מוסקבה
קטגוריה:סגל המכון לפיזיקה וטכנולוגיה של מוסקבה
קטגוריה:מתמטיקאיות רוסיות
קטגוריה:נשים זוכות פרסים: מדע וטכנולוגיה
קטגוריה:אישים הקבורים בבית העלמין טרויקורובסקויה
קטגוריה:רוסיות שנולדו ב-1925
קטגוריה:רוסים שנולדו ב-1925
קטגוריה:נפטרות ב-2001
קטגוריה:נפטרים ב-2001
סוזן מונטגומרי

סוזן מונטגומרי (באנגלית: Susan Montgomery; נולדה ב-2 באפריל 1943) היא מתמטיקאית אמריקאית, פרופסורית באוניברסיטת דרום קליפורניה. תחום עיסוקה הנוכחי הוא באלגברה לא קומוטטיבית.

== חינוך והשכלה ==
מונטגומרי נולדה בלאנסינג, בירת מישיגן. בגיל 23 קיבלה את התואר הראשון שלה מאוניברסיטת מישיגן (ב-1965). לאחר מכן עברה לאוניברסיטת שיקגו, שם השלימה את לימודיה והשיגה את תוארה השני, כעבור שנה. היא קיבלה את הדוקטורט שלה בשיקגו, שלוש שנים לאחר מכן, ב-1969, תחת השגחתו של דוקטור ישראל הרשטיין.

כיום משמשת מונטגומרי כפרופסור למתמטיקה באוניברסיטת דרום קליפורניה.

== קריירה ומחקר ==
לאחר שסיימה את הדוקטורט שלה באוניברסיטת שיקגו, עברה לאוניברסיטת דה-פול לשנה, וב-1970 הצטרפה לפקולטה של אוניברסיטת דרום קליפורניה שבה היא עובדת עד היום. ב-1982 היא קודמה לתפקיד פרופסור בפקולטה.

מונטגומרי החלה את עבודת המחקר שלה בחקר של השפעות חבורה על חוגים אלגבריים. לאחר מכן שינתה את תחום מחקרה לאלגברה נון-קומוטטיבית, ובפרט אלגברת הופף, מבניה, ייצוגיה והקשר שלה לתחומי אלגברה אחרים. המאמר המצוטט והחשוב ביותר שלה עוסק בנושא זה. למחקריה הרבים לעיתים היו שותפים, ולרבים מהמאמרים שפרסמה היו מתמטיקאיות ומתמטיקאים אחרים שהשתתפו בכתיבתם.

מלבד כמות מחקרים גדולה שפרסמה, מונטגומרי כתבה גם שבעה ספרים העוסקים בתחומי המחקר שלה. בנוסף כתבה מאמר על ביצועים אקדמיים ויצירתיים אצל בני נוער מחוננים, שבו תיארה יחד עם אליזבת' מונרו דרוס את המאפיינים הללו לאור השפעות ולחצים סביבתיים.

== חיים אישיים ==
מונטגומרי נשואה ולה 3 בנים מנישואיו הראשונים של בן זוגה.

== פרסים והוקרות ==
*פי בטא קפא (1964)
*קרן וודרו וילסון (1965)
*חברה בקרן הלאומית למדע (1965-9)
*נואמת אורחת בחברה האמריקאית למתמטיקה (1984)
*מלגת גוגנהיים (1984)
*פרס רובנהיימר לפקולטה יוצאת מן הכלל (1987)
*מרצה מנהלת בקונפרנס בורד של המדעים המתמטיים באוניברסיטת דה-פול (1992)
*מרצה אורחת באיחוד המתמטיקה הישראלי בירושלים (1995)
*מרצה אורחת באגודה האמריקאית למתמטיקה באוניברסיטת באולינג גרין (2005)
*מרצת מליאה באגודה הקנדית למתמטיקה (2009)
*נבחרה כחברה באגודה האמריקאית למתמטיקה (2012)
* נבחרה כחברה באיגוד האמריקאי להתקדמות המדע (2012)

== קישורים חיצוניים ==
* 

== הערות שוליים ==

קטגוריה:סגל אוניברסיטת דרום קליפורניה
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:בוגרות אוניברסיטת מישיגן
קטגוריה:בוגרי אוניברסיטת מישיגן
קטגוריה:בעלות תואר דוקטור מאוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:מתמטיקאיות אמריקאיות
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
690-699 לפנה"ס

שימו לב: ערך זה מכיל אירועים מן השנים 699 - 690 לפנה"ס

== אירועים ומגמות ==
* 699 לפנה"ס - קאלושו מחליף את שוטיר-נאקאקונט ומתמנה למלך עילם.
* 697 לפנה"ס - הקיסר הואן משושלת ג'ואו מתמנה למלך בסין.
* 696 לפנה"ס - ג'ואנג משושלת ג'ואו מתמנה לקיסר סין.
* 696 לפנה"ס - הקימרים הורסים את פריגיה, הגירה אפשרית של ארמנים.
* 691 לפנה"ס - סנחריב מלך אשור מביס את הומבאן-נמנה מלך עילם בקרב חלול.
* 690 לפנה"ס - תהרקה, מלך מן השושלת ה-25 של מצרים עולה לשלטון במצרים.
* 690 לפנה"ס - 664 לפנה"ס - הספיקנס של תהרקה ממקדש בקוואה שבסודאן נוצר, הוא שמור כעת במוזיאון הבריטי בלונדון.
* 690 לפנה"ס - מותו של מאנאבה, סופר הודי.

אירועים בולטים על פי המסורת היהודית:
* 697 לפנה"ס - חזקיהו מלך יהודה מוחלף על ידי בנו מנשה.

== אנשים משמעותיים ==
* חזקיהו
* סנחריב

==קישורים חיצוניים==

*
קטגוריה:המאה ה-7 לפנה"ס
יצחק מנינוה

יצחק איש נינוה, או יצחק הסורי (סורית: ܡܪܝ ܐܝܣܚܩ ܕܢܝܢܘܐ – מרי איסחק דנינוא, "מר יצחק מנינוה", יוונית: Ἰσαὰκ Σύρος – אִיסַאַק סִירוֹס, "יצחק הסורי"; ? – ~700?) היה נזיר, מיסטיקן והוגה נוצרי בן המאה השביעית. מוכר כקדוש בכנסייה האשורית, בכנסיות האוריינטליות ובכנסייה האורתודוקסית.

== חייו ==
מעט ידוע בוודאות על חיי יצחק. לפי הרשומות, נולד בקטר של ימינו, אזור שהשתייך לכנסייה המזרחית (הנסטוריאנית). נכנס כצעיר למנזר מר מתי, מצפון למוסול. סביב 670 נמשח על ידי הקתוליקוס גיווארגיס לבישוף נינוה. הוא החזיק במשרה רק חמישה חודשים ואז פרש; שמועות בלתי-מאומתות גרסו שהתגלע חיכוך עקב התקרבותו היתרה לתפישה האורתודוקסית אודות טבע ישו. הוא נפנה לתקופת התבודדות על הר מאטוט בח'וזסתאן דהיום ולאחריה הסתגר במנזר ראבן שאבור שליד נינוה, שם מת.

הוא התפרסם עקב חיבוריו אודות המיסטיקה, האסקטיקה, חיי הנזירות ודעת האל. הנושא העיקרי בכתיבתו, כפי שציין חוקר עבודותיו הבישוף הילריון אלפייב, הוא אהבתו האינסופית והגמורה של אלוהים. יצחק מנינוה הרבה להדגיש כי היא אינה יודעת מגבלות, שעצם הבריאה נבע מאהבה זו ושלא רק החוטאים אלא אפילו שדי הגיהנום, המלאכים שנפלו, עודם נאהבים על ידי יוצרם. מאחר שהרעיון של גיהנום נצחי לא התיישב עם דעה זו, קבע יצחק כי אף ברייה לא תידון להיענש לעד. כולם יעברו ייסורים מזככים בפורגטוריום לפי דרגתם, יכירו ברשעם ויתקבלו שוב על ידי האל, כולל השטן, העירין ויתר המלאכים הפושעים. כדי לשוב ולהתחבר לצלם אלוהים הטבוע בו על האדם לחוש חמלה ואהבה אינסופיות באותה מידה כלפי כל יצור חי, בני-אנוש וחיות כאחד.

כמו כן, הרבה יצחק לטעון רק התנתקות סגפנית מחיי העולם הזה יכולה להביא את האדם לצלילות ולבהירות הנדרשות כדי למצוא את הקשר האמיתי לאל. עבורו פרישה כזו לא הייתה במהותה נטישת העולם הזה, אלא דווקא מעשה של התחברות וחיפוש אחר אחדות עם הבורא. כתביו עסקו רבות במאבקיו של הנזיר ובתחושות הייאוש והבדידות שחש וכיצד התגבר עליהן חליפות. כמו כן הדגיש את חשיבות התפילה הנלהבת דווקא במחוות חיצוניות בולטות כמו השתחוות לפני הצלב, גם מתוך פולמוס עם כת המסליאנים שרוממו את התפילה לבדה וכפרו בסמכות הכנסייה.

למרות שהשתייך לכנסייה המזרחית הקרובה לנסטוריוס, השפעתו חרגה בהרבה מעבר לה והגיעה גם לכנסיות האורתודוקסיות השונות. סביב שנת 800 תורגמו כתביו מסורית ליוונית על ידי נזירים ממנזר מר סבא, ומשפה זו לסלאבונית במאה ה-14 וללטינית במאה ה-15. לספריו הייתה השפעה אדירה על הוגים נזיריים בולטים, במיוחד במזרח, מניל סורסקי ועד תאופנס הפרוש, והם עודם בין הנקראים ביותר בהר אתוס. היוקרה שזכה לה הייתה כה גדולה עד שעל אף רקעו הנסטוריאני, הוכרז כקדוש בכנסייה האורתודוקסית הרוסית. פיודור דוסטויבסקי השתמש בהם כמקור השראה לדמותו של האב זוסימה ב"אחים קרמזוב". אפילו תחיית הנזורה הקופטית בשנות ה-60 שאבה רבות מרעיונותיו.

==לקריאה נוספת==
<div class="mw-content-ltr">
* Hilarion Alfeyev, Isaac the Syrian, בתוך: William M. Johnston, Encyclopedia of Monasticism, Taylor & Francis, 2000. עמ' 665–667.
</div>

==קישורים חיצוניים==

* 

קטגוריה:קדושים נוצרים
קטגוריה:בישופים
קטגוריה:נזירים (נצרות)
הפארק האולימפי בארה

הפארק האולימפי בארה (בפורטוגזית: Parque Olímpico da Barra) הוא מתחם ספורט הממוקם בשכונת בארה דה טיז'וקה הממוקמת בעיר ריו דה ז'ניירו שבברזיל. חלק ממתקני המתחם היו מתקנים זמניים.

== אתרי ספורט ==
מרכז האימונים האולימפי של ריו דה ז'ניירו

3 אולמות המחוברים זה לזה אולם 1 - אירח את תחרויות הכדורסל והרוגבי נכים (16,000 מקומות לאחר המשחקים מכיל 5,000) אולם 2 - אולם זמני אירח את תחרויות הג'ודו היאבקות והבוצ'יה (10,000 מקומות) אולם 3 - גם אולם זמני אירח את תחרויות הסייף טאקוונדו והג'ודו נכים (10,000 מקומות)

ארנה דו פוטורו

אולם זמני שאירח את תחרויות הכדוריד והכדורשער. לאחר המשחקים חלקים מהאולם התמחזרו לבניית 4 בתי ספר בריו דה ז'ניירו (12,000 מקומות)

פארק הגולף בשדרת האמריקות

פארק גולף שבמהלך המשחקיים האולימפיים אירח את תחרויות הגולף ולכבוד המשחקים האולימפיים נבנו 20,000 מקומות זמניים

ולודרום בארה

ולודרום שנבנה לכבוד המשחקים הפאן-אמריקאיים. ב-2007 נהרס ונבנה מחדש. במהלך המשחקים האולימפיים אירח את תחרויות האופני מסלול באולימפיאדה ובמשחקים הפארולימפיים (5,000 מקומות)

מרכז הטניס האולימפי

מרכז טניס שנבנה עבור המשחקים האולימפיים אירח את תחרויות הטניס והכדורגל נכים 5 שחקנים (18,000 מקומות)

מרכז ספורט המים מריה לנק

נבנה לכבוד המשחקים הפאן-אמריקאיים אירח את תחרויות הצלילה והכדורמים (5,000)

אצטדיון ספורט המים האולימפי

אצטדיון שחייה אשר אירח את תחרויות השחייה והכדורמים (15,000 מקומות)

אולימפיק ארנה ריו

אירח את תחרויות ההתעמלות וכדורסל הנכים (12,000 מקומות)

מרכז הכנסים ריוסנטרו

ארבעה אולמות הצמודים זה לזה אירחו את תחרויות הרמת מהשקולות (6,500 מקומות), בדמינטון (6,500 מקומות), טניס שולחן (7,000 מקומות) אגרוף (9,000 מקומות)

כפר אולימפי

גם הכפר האולימפי המשמש למגורי ספורטאים ומאמנים הוקם סמוך למרכז הכנסים ריוסנטרו הסמוך לקומפלקס הספורט. גם מרכז התקשורת הוקם בשולי קומפלקס הספורט בריוסנטרו. רכבת תחתית חדשה וכן כבישים מחברים את קומפלקס הספורט לחלקים אחרים בעיר.

== גלריה ==
<gallery>
Arenas Cariocas (2).jpg|מרכז האימונים האולימפי של ריו דה ז'ניירו 
Arena do Futuro Rio 2016.jpg|ארנה דו פוטורו
Maria Lenk Aquatic Center.jpg|מרכז ספורט המים מריה לנק
Esportes Aquáticos Rio 2016.jpg|אצטדיון ספורט המים האולימפי 
Rio2016 julho ParqueOlimpico Barra 006 8280 -c-2016 GabrielHeusi HeusiAction.jpg|מרכז הטניס האולימפי
Arena Olímpica do Rio.jpg|ריו אולימפיק ארנה
Rio2016 julho ParqueOlimpico Barra 012 8301 -c-2016 GabrielHeusi HeusiAction.jpg|ולודרום בארה
Golfe Rio 2016.jpg|פארק הגולף בשדרה האמריקאית
</gallery>

==קישורים חיצוניים==

קטגוריה:מתקני אולימפיאדת ריו דה ז'ניירו (2016)